പ്രധാനമന്ത്രി ജന് ആരോഗ്യ യോജന 12 ലക്ഷത്തില് അധികം പേര്ക്ക് ആയുഷ്മാന് കാര്ഡുകള് വിതരണം ചെയ്തു ത്രിപുര സര്ക്കാര് അഗര്ത്തല: പ്രധാനമന്ത്രി ജന് ആരോഗ്യ യോജന പദ്ധതി പ്രകാരം 12.59 ലക്ഷം പേര്ക്ക് ആയുഷ്മാന് കാര്ഡുകള് വിതരണം ചെയ്തു ത്രിപുര സര്ക്കാര്. ത്രിപുര മുഖ്യമന്ത്രി ബിപ്ലബ് കുമാര് ദേബാണ് ഇക്കാര്യം അറിയിച്ചത്. ആയുഷ്മാന് ഭാരത് പ്രധാനമന്ത്രി ജന് ആരോഗ്യ യോജനയുടെ മൂന്നാം വര്ഷികാഘോഷത്തിന്റെ ഭാഗമായാണ് കാര്ഡുകള് വിതരണം ചെയ്തത്. അഗര്ത്തലയിലെ രവീന്ദ്ര ഭവനിലായിരുന്നു ആഘോഷപരിപാടി. സംസ്ഥാന ആരോഗ്യ വകുപ്പ് പ്രിന്സിപ്പല് സെക്രട്ടറി ജെ.കെ സിന്ഹയും ആരോഗ്യവകുപ്പിലെ മറ്റ് മുതിര്ന്ന ഉദ്യോഗസ്ഥരും പരിപാടിയില് പങ്കെടുത്തിരുന്നു. 1.03 ലക്ഷം ആളുകളുടെ ചികിത്സയ്ക്കായി 49 കോടി രൂപയാണ് സര്ക്കാര് ചെലവഴിച്ചതെന്നും മന്ത്രി പറഞ്ഞു. എകദേശം അഞ്ച് ലക്ഷം കുടുംബങ്ങളിലെ 20 ലക്ഷം പേര്ക്ക് പ്രധാനമന്ത്രി ജന് ആരോഗ്യ യോജന പദ്ധതി പ്രകാരം അനുകൂല്യങ്ങള് ലഭിച്ചു. സര്ക്കാര് ആശുപത്രികള് പണരഹിതവും, പേപ്പര് രഹിതവുമാക്കി. 5,00,000 പേര്ക്ക് പ്രതിവര്ഷം സ്വകാര്യ, സര്ക്കാര് ആശുപത്രികളിലൂടെ ആരോഗ്യ സുരക്ഷാ ഇന്ഷുറന്സില് ഉള്പ്പെടുത്തി ചികിത്സ നല്കി തുടങ്ങിയെന്നും മുഖ്യമന്ത്രി അറിയിച്ചു. ഗ്രാമീണ മേഖലയിലെ പാവപ്പെട്ടവരുടെ ആരോഗ്യ രക്ഷയ്ക്കായി ധനസഹായം നല്കാനും സര്ക്കാര് പദ്ധതികളുണ്ട്. ആശുപത്രികള്,മരുന്നുകള്, ഡയഗ്നോസ്റ്റിക്സ് എന്നീ വിഭാഗങ്ങള്ക്കായാണ് പദ്ധതി വിലയിരുത്തിയത്. ആയുഷ്മാന് ഭാരത് പദ്ധതിയുടെ മൂന്നാം വാര്ഷികം രാജ്യമെമ്ബാടും വലിയ രീതിയിലാണ് ആഘോഷിച്ചത്. ദേശീയ തലത്തില് വാര്ഷിക പരിപാടി കേന്ദ്ര ആരോഗ്യ കുടുംബക്ഷേമ മന്ത്രി മന്സുഖ് മാണ്ഡവ്യയാണ് ഉദ്ഘാടനം ചെയ്തത്.